Aseri paemurd
Aseri paemurd on paemurd Põhja-Eesti paekaldal, halduslikult Lääne-Viru maakonnas Viru-Nigula vallas. Paemurd on arvele võetud ürglooduse objektina. Nii paemurdu kui Aseri paekalda paljandit kaitstakse Aseri maastikukaitseala koosseisus. Aseri paemurrus asuvad Aseri kihistu ja Aseri lademe stratotüübid. Murru ülemised 15 cm koosnevad õhukesekihilisest lubjakivist. Selle all on 45 cm detriiti sisaldavat massiivset lubjakivi. Järgneb 40 cm õhukesekihilist lubjakivi, mille all on viis sentimeetrit savi. Alumised 60 cm moodustab detriiti ja nautiloide sisaldav lubjakivi.